open-index/open-wikipedia-markdown huggingface dataset:
Martin Grečo

JUDr. **Martin Grečo** (* 10. apríl 1906, Sliač-Hájniky† 21. máj 1975, Bratislava) bol slovenský právnik. Pôsobil ako advokát a známym sa stal predovšetkým vďaka obhajobe bývalého prezidenta Slovenskej republiky Jozefa Tisa počas súdneho procesu pred Národným súdom v Bratislave.

## Životopis
Známy bratislavský advokát JUDr. Martin Grečo spolu s JUDr. Ernestom Žabkayom obhajoval bývalého prezidenta Slovenského štátu Jozefa Tisa. Tlak na obhajobu bol až taký silný, že štátom určený obhajca Barnabáš Lojek sa vzdal funkcie obhajcu. Vystriedal ho Martin Grečo, ktorý mal byť ako evanjelik dôkazom, že evanjelici nielen súdia, ale aj obhajujú Tisa. Predseda senátu sudca Igor Daxner ako evanjelik, totiž verejne prejavoval zaujatosť. Grečo mal mať pôvodne na starosti časti C a D obžaloby, teda marenie SNP, zločiny proti ľudskosti, protirasové opatrenia, deportácia Židov, zriaďovanie koncentračných táborov pre politických odporcov. Nakoniec sa však Grečo po dohovore so Žabkayom, venoval iba účasti Tisa na boji za autonómiu Slovenska. Obhajoba vychádzala z právnej argumentácie, že Jozef Tiso nemohol konať ináč, ako konal, lebo by boli ohrozené iné hodnoty.

## Dielo
* *Slováci a revízia hraníc*. 1937
* *Martinská deklarácia*. 1939
* Obhajobná reč dr. Martina Greču. In: *Pred súdom národa*. 1947, s. 3-74.
* *Autorský zákon (s osobitným zreteľom na kultúrne fondy)*. 1955
* *Odmeňovanie za tvorivú a inú činnosť*. 1962
* *Autorský zákon č. 35/1965 Zb.* 1972

## Zdroje

Kategória:Slovenskí právnici
Kategória:Osobnosti zo Sliača
Portálový žeriav

náhľad|Portálový žeriav s pojazdom, ktorý je možné použiť na rovnej a spevnenej ploche bez potreby vytvorenia špeciálnej dráhy
náhľad|Železničný portálový žeriav
**Portálový žeriav** je typ žeriava, ktorého charakteristickou črtou je jeho portálová konštrukcia. Portál žeriava je tvorený tuhým priečnikom (alebo viacerými), ktorý je pevne spojený so stojinami. Pojazd žeriava je na spodku, t.&nbsp;j. žeriav sa pohybuje po úrovni zeme. Vyrábajú sa rôzne veľkosti, od dielenských a halových žeriavov po žeriavy pre presun veľkých bremien napríklad na železničných prekladiskách, v prístavoch a podobne.

## Konštrukcia
Portálové žeriavy môžu byť vybavené pohyblivou mačkou, vtedy je konštrukcia mosta, pojazdu pre mačku a mačky podobná mostu mostového žeriava. Most žeriava môže presahovať na jednom, alebo oboch koncoch vzdialenosť stojín, čo zväčšuje jeho manipulačný priestor. Iné typy portálových žeriavov majú na moste nainštalované otočné zdvíhacie zariadenie, väčšinou aj s kabínou pre obsluhu. 

Pojazd môže byť koľajový, vtedy je potrebné vytvoriť pojazdovú dráhu z koľajníc. Toto sa s výhodou používa na železničných prekladiskách resp. takýto pojazd majú žeriavy určené pre ťažké bremená. Menšie žeriavy môžu byť vybavené kolesami s pneumatikami, toto riešenie im dáva väčšie manipulačné možnosti, je však potrebné vytvoriť vodorovnú a pevnú podlahu v manipulačnom priestore žeriava. 

## Špeciálne typy žeriavov
Ak je portálový žeriav určený na špecifické práce, väčšinou sa do jeho názvu pridá aj označenie tohoto účelu. Príkladom je portálový kontajnerový žeriav, ktorý je určený špecificky pre prácu na kontajnerových prekladiskách. Tieto žeriavy patria medzi najväčšie na svete. 

náhľad|Poloportálový žeriav
## Poloportálový žeriav
Poloportálový žeriav má stojinu len na jednej strane. Most sa na druhej strane pohybuje po dráhe vytvorenej vo výške mosta, tak ako je to typické pre mostové žeriavy. Toto riešenie sa využíva, ak je vedľa manipulačného priestoru budova, alebo múr, na ktorom je možné vytvoriť pojazdovú dráhu. 

## Iné projekty

## Zdroj
*

## Pozri aj
*mostový žeriav

Kategória:Žeriavy
Kollárova ulica (Pezinok)

**Kollárova ulica** (staršie názvy nižšie) je ulica v historickom centre mesta Pezinok. Je pomenovaná podľa slovenského politika, básnika a spisovateľa Jána Kollára. V roku 2008 prešla rekonštrukciou vďaka projektu Revitalizácia historického centra mesta Pezinok - časť I. – Kollárova ulica za 4 274 314 slovenských korún (141 881,25 eur).

Na čísle 1 sa v minulosti nachádzala školská jedáleň Základnej školy na Holubyho ulici, ale dnes tu sídlia lekárske priestory.

Na čísle 2 sa nachádza Hostinec Demovič.

Na čísle 20 sa nachádza Bujanovská kúria (kúria Škaricerovcov), ktorá dnes slúži ako obchodný dom.

## Doložené historické názvy
* 1785: *Hrnčiarska ulica* ()
* 1895: *Hlavná ulica* ()

## Referencie

Kategória:Ulice v Pezinku
Bratislavská ulica (Pezinok)

**Bratislavská ulica** (v minulosti *Nová ulica* (), *Sväto-Jurská* alebo *Svätojurská ulica*) v Pezinku je ulica na ceste II. triedy číslo 502. Je pomenovaná podľa mesta Bratislava. 

Na ulici sa nachádzajú dve autobusové zastávky. Pred domom s číslom 60, ktorý sa nachádza pri jednej z nich, sa nachádza drobná náboženská stavba božie muky.

V areáli spoločnosti Murat na čísle 87 sa od roku 2010 nachádza vystavený sovietsky bojový tank T-72 .

V septembri 2003 ulicou prechádzala pápežská kolóna s pápežom Jánom Pavlom II.

## Rekonštrukcie
náhľad|Rekonštrukcia vozovky cesty II/502 a výstavba novej svetelnej križovatky Bratislavská–Drevárska–Komenského v júli 2024

Na jeseň 2018 bol zrekonštruovaný chodník od Bernolákovej po Fándlyho ulicu. Počas novembra 2022 bola zrekonštruovaná vozovka ulice od križovatky Bratislavská–Drevárska–Komenského po most a vytvorená dočasná svetelná križovatka. Na začiatku júna 2024 bola zrekonštruovaná vozovka na moste v rámci I. etapy a od rodinných domov č. 61 a 70 po Jesenského ulicu v rámci II. etapy rekonštrukcie cesty II/502 Bratislavským samosprávnym krajom. Od začiatku júla do októbra sa v rámci V. etapy vybudovala nová svetelná križovatka Bratislavská–Drevárska–Komenského vrátane výstavby nových okrajov cesty, výstavby vsakov, prekládka sietí, asfaltovania od domov č. 61 a 70 až po dom č. 100 a realizácii ostrovčeka.

## Galéria

Súbor:Bratislavska 1980s.jpg|Bratislavská ulica smerom do centra mesta na začiatku 80. rokov 20. storočia
Súbor:Bratislavska Pezinok.jpg|Božie muky pri zastávke autobusu
Súbor:Bratislavska_Pezinok_-_Panelova_skola.jpg|Pohľad na Bratislavskú ulicu smerom do Bratislavy v roku 2022


## Referencie

Kategória:Ulice v Pezinku
Ulica (Pezinok)
Vít Beneš

**Vít Beneš** (* 12. august 1988, Ústí nad Labem, Česko) je profesionálny český futbalista hrajúci za český klub SK Sigma Olomouc ako obranca. Na drese nosí číslo 32.

Počas svojej kariéry hral v Česku a Maďarsku.

## Externé odkazy
*Vít Beneš  - Profil na oficiálnej stránke SK Sigma Olomouc
*Vít Beneš - Transfermarkt
*Vít Beneš - Soccerway
*Vít Beneš - Livesport.cz

## Zdroj

Kategória:Českí futbalisti
Kategória:Futbaloví obrancovia
Kategória:Hráči SK Kladno
Kategória:Hráči FK Jablonec
Kategória:Hráči Vasas Budapest
Kategória:Hráči SK Sigma Olomouc
Kategória:Osobnosti z Ústí nad Labem
Atótos

**Atótos** (*Atótos*) bol grécky sochár v 5. storočí pred Kr.     
 
Atótos bol grécky sochár (bronziar) z Argu, ktorý tvoril v 1. polovici 5. stor. pred Kr. Zo skulptúrnej tvorby tohto umelca sa nezachovalo nič, známa je ale jeho signatúra na jednom bloku z podstavca (na druhom bloku sprava), ktorý bol súčasťou základne zo súsošia (či niekoľkých sôch) nájdenej pri juhovýchodnom rohu Diovho chrámu v Olympii. Táto základňa pôvodne pozostávala z troch vrstiev. Spodnú a strednú časť z tufu pokrýval podstavec z parského mramoru (z piatich blokov), 3,905 m dlhý, 0,32 m vysoký a 0,96 m široký. Podľa nápisov (dnes už značne poškodených), zaznamenaných na troch miestach prednej strany podstavca, bol kedysi základňou sochárskych diel, ktoré boli votívnymi darmi Diovi od istého *Praxitela* (v roku 485 pred Kr. zrejme spolu s Glaukom odišiel z Kamariny):

::- epigram v starogréčtine
Na pôvodných sochárskych prácach týchto diel sa spolu s Atótom podieľali aj sochári Argeiadas, Asópodóros a Athanodóros.Nápisy na podstavci datovali do prelomu 6. a 5. stor. pred Kr. Keďže Kamarina bola okolo roku 485 pred Kr. opätovne zničená tyranom Gelónom, nápisy museli vytesať ešte pred touto udalosťou.
   
## Referencie a bibliografia

 
Kategória:Sochári starovekého Grécka
Isco

**Francisco Román Alarcón Suárez** (* 21. apríl 1992, Benalmádena, Španielsko) známy ako **Isco** je profesionálny španielsky futbalista hrajúci za španielsky futbalový klub Real Madrid ako záložník. Do Realu prišiel v roku 2013 z klubu Málaga CF. Na drese nosí číslo 22.

## Klubová kariéra

### Valencia
Isco sa narodil v Benalmádene. Ako dieťa hrával za Atlético Benamiel. Po skvelých výkonoch sa prepracoval do mládežníckych kategórií klubu Valencia CF. Za B-tím Valencie odohral v sezóne 2009/10 26 zápasov v Segunda División B a dal 1 gól. Debut za A-tím Valencie si Isco odohral 11. novembra 2010 v zápase proti UD Logroñés v Copa del Rey. Valencia vyhrala 4–1 a Isco dal 2 góly. V tomto zápase debutoval za Valenciu aj Paco Alcácer. Prvý La Ligový štart si pripísal v zápase hranom o 3 dni neskôr. V 70. minúte prišiel na trávnik ako striedajúci hráč a jeho tím porazil Getafe 2–0. Isco ale pokračoval v hre za B-tím a pomohol mu postúpiť naspäť do tretej ligy, keď v danej sezóne vstrelil 15 gólov.

### Málaga
V júli 2011 podpísal Isco 5-ročný kontrakt s klubom Málaga CF. Prestupová čiastka bola vo výške 6 miliónov eur. Prvý gól za Málagu dal Isco 21. novembra 2011 pri domácej výhre 3–1 nad klubom Racing de Santander. O týždeň neskôr dal gól aj v zápase s Villarrealom pri výhre 2–1. V danej sezóne dal v 32 zápasoch 5 gólov a pomohol k historickému postupu do Ligy majstrov. 18. septembra 2012 dal Isco 2 góly v zápase Ligy majstrov proti Zenitu Petrohrad. Málaga vyhrala 3–0. 22. decembra 2012 dal prvý gól v zápase s Realom Madrid pri domácej výhre 3–2. Bola to prvá výhra Málagy nad Realom za posledných 29 rokov. V decembri vyhral cenu Golden Boy, keď porazil Stephana El Shaarawyho a Thibauta Courtoisa.

### Real Madrid
26. júna 2013 bol Isco oficiálne predstavený ako nová posila Realu Madrid. Prestup stál Biely balet 30 miliónov eur a Isco podpísal zmluvu na 5 rokov. 18. augusta 2013 odohral Isco prvý zápas za Real. Pri výhre 2–1 nad Realom Betis prihral Isco na prvý gól a ten druhý, a teda víťazný sám vstrelil. 2 góly dal aj Athleticu Bilbao pri domácej výhre 3–1. V svojej prvej sezóne v Reale dal Isco 11 gólov v 53 zápasoch. V sezóne 2015/16 dostal Isco červenú kartu v El Clásicu proti Barcelone pri domácej prehre 0–4. Dôvodom bol jeho faul na Neymara. 14. septembra 2017 predĺžil zmluvu s Realom do júna 2022. S Realom vyhral za 5 sezón 4 tituly Ligy majstrov.

## Referencie


## Externé odkazy
*Oficiálny profil na stránke Realu Madrid
*Oficiálny profil na stránke Transfermarkt
*Oficiálny profil na stránke Soccerway

## Zdroj

Kategória:Španielski futbalisti
Kategória:Futbaloví stredopoliari
Kategória:Hráči Valencia CF
Kategória:Hráči Málaga CF
Kategória:Hráči Real Madrid CF
Kategória:Hráči v La Lige
Kategória:Hráči Majstrovstiev sveta vo futbale 2018
Patizón

náhľad|Plod patizón, strakatý kultivar
náhľad|Rastlina v kvete
náhľad|Dužina patizónu
**Patizón** (iné názvy: **tekvica obyčajná Skupina Patissonina**, **tekvica obyčajná patizónová**, **tekvica patizónová**; vedecké názvy pozri nižšie) je taxón (najčastejšie hodnotený ako Skupina, konvarieta alebo varieta) patriaci do druhu tekvica obyčajná (Cucurbita pepo) . Patizón je aj názov plodu tejto rastliny.

## Vedecké názvy
V literatúre sa vyskytujú nasledujúce vedecké názvy tohto taxónu:
*Cucurbita pepo Skupina Patissonina
*Cucurbita pepo Skupina Scallop
*Cucurbita pepo “Skupina Petty Pan”
*Cucurbita pepo subsp. ovifera var. ovifera Skupina Scallop 
*Cucurbita pepo subsp. texana var. ovifera Skupina Scallop 
*Cucurbita pepo convar. patissonina
*Cucurbita pepo convar. patissonia
*Cucurbita pepo var. patissonina
*Cucurbita pepo var. patisson
*Cucurbita pepo var. clypeata
*Cucurbita pepo var. melopepo
*Cucurbita pepo (convar. patissonina) var. radiata
*Cucurbita pepo gr.-var. patison
*Cucurbita pepo “Patisson”
*Cucurbita pepo clypeata
*Cucurbita pepo clypeiformis
*Cucurbita pepo radiata
*Cucurbita pepo polymorpha melopepo
*Cucurbita melopepo

Zdroje: 

## Charakteristika
Plod má vždy tvar disku. Množstvo kultivarov sa líši farbou, tvarom aj veľkosťou.

Patizón sa pestuje zo semien siatych čoskoro na jar do vlhkej pôdy. Maju sa prihnojovať najlepšie kompostom, možno aj umelými hnojivami. Vegetačná doba je 70 dní. Je lepšie zbierať plody nedozreté, majú dlhšiu skladovateľnosť.

Dužina je dosť múčna, na priamu konzumáciu sú lepšie dozreté. Možno ich jesť aj so semenami a šupkou. Patizóny sa upravujú mnohými spôsobmi. Varia sa v pare či vo vode, dusia, smažia aj pečú. Patizóny sa môžu tiež nakladať do sladkokyslého nálevu. Veľmi zaujímavou delikatesou sú malé nakladané patizóny.

## Referencie


## Externé odkazy
* Patizón na stránkach Mendelovej univerzity v Brne

Kategória:Tekvicovité
Kategória:Plodová zelenina
Leopolda

**Leopolda** a **Leopoldína** sú ženské rodné (krstné) mená, ktoré sú ženským variantmi mena Leopold, ktoré vzniklo ako latinizovaná podoba nemeckého mena *Lultpold* (zo staronemeckého *liut* + *bald*, „v ľude odvážny“). Slovenské domácke podoby mena sú **Lea** a **Polda**, zdrobnenina mena Leopoldína je **Leopoldínka**. Leopolda a Leopoldína majú meniny na Slovensku 15. novembra, teda v rovnaký deň ako Leopold, hoci oficiálne kalendárium ich neuvádza.

Varianty mena sú:
* *Leopolda* – angličtina, čeština, chorvátčina, nemčina, srbčina, slovenčina,
* *Leopoldina* – čeština, maďarčina,
* *Leopoldína* – slovenčina,
* *Leopoldyna* – poľština,
* *Leopoldýna* – čeština,
* *Leopoldine* – angličtina, nemčina.

## Referencie

Kategória:Krstné mená
Kategória:Ženské mená
Stromy vo Vojke

**Stromy vo Vojke** tvoria tri stopäťdesiatročné stromy, dva platany javorolisté (*Platanus hispanica Münchh.*) a jeden dub letný (*Quercus robur L.*), ktoré sa nachádzajú v katastri obce Vojka nad Dunajom. 

Sú chránené podľa *Všeobecne záväznej vyhlášky KÚ v Trnave č. 1/1996 z 12. 12. 1996* z dôvodu kultúrneho, vedeckého, ekologického, krajinotvorného a estetického významu.

## Základné údaje

## Referencie


## Iné projekty

## Externé odkazy
* Stromy vo Vojke v databáze Štátnej ochrany prírody

Kategória:Chránené stromy na Slovensku
Kategória:Vojka nad Dunajom
Kategória:Chránené stromy v Trnavskom kraji
Myslenická ulica

**Myslenická ulica** je ulica na ceste II. triedy číslo 502, ktorej prvá časť je v meste Pezinok a druhá dlhšia časť v historickej mestskej časti Grinava, podľa ktorej pôvodného názvu (Myslenice) je pomenovaná.

V grinavskom parku sa nachádza pomník obetiam prvej a druhej svetovej vojny.

Budova na čísle 1 sa nachádza v pezinskej časti a v minulosti v nej sídlil Okresný stavebný podnik. V súčasnosť tu sídli Obchodná akadémia.

Na čísle 2/B sa nachádza hypermarket Tesco a vedľa na čísle 2/C sa nachádza Nákupné centrum Mólo, ktoré tiež patria do pezinskej časti ulice.

Na čísle 3 sa nachádza budova reštaurácie Grünwald s futbalovým ihriskom futbalového klubu GFC 1923, ktoré už patria do grinavskej časti ulice.

Na čísle 103 sa nachádza Hodossyovská kúria, ktorá tiež patrí do grinavskej časti ulice.

Na čísle 128 sa nachádza grinavský rímskokatolícky farský úrad a za ním na čísle 130 sa nachádza Kostol svätého Žigmunda.

Na čísle 134 sa nachádza Evanjelický kostol augsburského vyznania s farským úradom.

## Topoľová alej
[náhľad|Pohľad na zvyšky topoľovej aleje a [Sahara Shopping Park (vľavo) z juhozápadu v roku 2024]]
Od 60. do 90. rokov 20. storočia bolo medzi hranicou Pezinka s Grinavou a potokom Saulak vysadené stromoradie topoľov čiernych. S výstavbou čerpacej stanice Slovnaft (90. roky), Sahara Shopping Park (1. pol. 0. rokov 21. storočia) a obchodného domu Kaufland (2016 – 2017) sa počet topoľov znížil. V roku 2016 sa tu nachádzalo 27 topoľov, vrátane štyroch rizikových určených na výrub. V súčasnosti alej tvorí len 15 topoľov čiernych.  

náhľad|Topole na periférii Grinavy

Okrem aleje pri pezinsko-grinavskej katastrálnej hranici sa na periférii Grinavy, na parcele registra C 2597/39 južne až juhovýchodne od vrchu Kumanda (196 m n. m.), nachádza rad 10 topoľov.

## Zaujímavosti
V septembri 2003 ulicou prechádzala pápežská kolóna s pápežom Jánom Pavlom II.

## Referencie

## Pozri aj
* Sahara Shopping Park

Kategória:Ulice v Pezinku
Írske ragby

náhľad|Hráči hrajúci írske rugby
**Írske rugby** (, ) je ragbyová hra írskeho pôvodu, ktorá obsahuje prvky futbalu, ragby aj basketbalu. Hrá sa s okrúhlou loptou (trochu ľahšou než futbalová) na ihrisku v tvare obdĺžnika s rozmermi 146 x 91 m, na ktorom sú dve brány tvaru H s rozmermi 6,4 x 2,4 m a predĺženými bočnými žrďami. Družstvo tvorí 15 hráčov. Zápas pozostáva z dvoch 30-minútových polčasov. Hráč môže loptu kopať po zemi aj z nadhodenia, môže ju viesť ako v basketbale, ale nesmie ju prihrávať rukami. Body sa získavajú kopmi – za gól do spodnej brány sa počítajú tri body, za trafenie priestoru nad brvnom jeden bod.

## Referencie


Kategória:Kolektívne športy
Kategória:Loptové hry
Stať

**Stať** (z ruského slova *staťja* = stať) môže byť:
*a) článok (spravidla článok v širšom zmysle, t.j. nielen v novinách a časopisoch, ale aj v zborníkoch a podobne), b) väčší článok, c) väčší odborný článok , pozri článok (časť tlače)
* ucelená (a uzavretá) časť (najmä väčšieho) textového celku, konkrétne spravidla buď kapitola alebo odsek, vrátane napr. heslovej state (čiže heslového odseku) v slovníku či encyklopédii, pozri kapitola, odsek, heslo (slovník)
*v hospodárskej úprave lesa v tzv. staťových metódach (sústavách): a) jedna (v strednej Európe väčšinou 20- či 30-ročná) perióda (teda časť) rubnej doby, počas ktorej sa má spravidla vyťažiť (teda vyrúbať) buď vždy rovnaký objem dreva alebo vždy rovnaká plocha (alebo nejaká kombinácia rovnakého objemu a rovnakej plochy) a ktorá z priestorového hľadiska často zodpovedá súboru tzv. oddelení, b) kolónka (rubrika) v generálnom ťažobnom rozvrhu zodpovedajúca jednej tejto perióde, c) osnova (t. j. v podstate súbor spomínaných kolónok resp. periód) jednej rubnej doby , pozri pod staťová sústava

## Pozri aj
*časová stať (v hospodárskej úprave lesa v tzv. vzorcových metódach určitá časť rubnej doby [napr. od jej polovice do jej konca], pre ktorú je snaha dosiahnuť vyrovnanú ťažbu, t. j. vlastne modernejšia forma vyššie spomínanej state zo staťových metód) 

## Zdroje
Demarš

**Demarš** (z  < *démarcher* – „ísť, kráčať“) je diplomatický krok vlády jedného štátu voči vláde iného štátu. Obvykle znamená vyjadrenie nesúhlasného postoja voči postoju alebo postupu vlády, ktorej je adresovaný, dôrazné upozornenie, protest, výstrahu až ultimátum. Môže ale ísť aj o žiadosť o informácie alebo žiadosť o vyjadrenie podpory s určitým postojom alebo postupom vlády, ktorá je autorom demaršu. Demarš je oficiálne odovzdaný vláde, a to spravidla osobne, jedným alebo viacerými diplomatmi, do rúk ministra zahraničných vecí alebo iného predstaviteľa prijímajúceho štátu. Obvykle pozostáva z ústneho prednesenej informácie a z dodatočnej písomnej dokumentácie (napr. aide-mémoire).

Ako demarš sa neformálne taktiež označuje akákoľvek (písomná alebo ústna) komunikácia medzi dvomi vládami.

## Referencie

Kategória:Medzinárodné právo
Námestie Andreja Hlinku (Cífer)

**Námestie Andreja Hlinku** je námestie v obci Cífer.

Na čísle 1 sa nachádza Slovenská pošta Cífer.

Na čísle 31 sa nachádza Obecný úrad Cífer s kultúrnym domom.

Na čísle 38 sa nachádza Malý kaštieľ.

## Referencie

Kategória:Cífer
Kategória:Námestia na Slovensku
Ulica M. R. Štefánika (Pezinok)

náhľad|Ulica M. R. Štefánika v roku 2009
**Ulica M. R. Štefánika** (hovorovo (*pezinské*) *korzo*; staršie názvy pozri nižšie) je ulica v historickom centre mesta Pezinok. Je pomenovaná podľa brigádneho generála, vojnového pilota, astronóma a cestovateľa Milana Rastislava Štefánika.

Na čísle 1 sa nachádza Stará radnica s Mestským múzeom.

Na čísle 4 sa nachádza Kaviakova kúria, v ktorej dnes sídli Malokarpatské múzeum v Pezinku.

Na čísle 9 sa nachádza Petersovská kúria, v minulosti používaná ako Stredné odborné učilište, v ktorej dnes sidli Základná umelecká škola Eugena Suchoňa.

Na čísle 19 sa nachádza obchodný dom Koral s reliéfom Korunovania Panny Márie.

Pri tzv. Farskom kostole sa nachádza Pamätník obetiam 1. svetovej vojny.

Na čísle 40 sa nachádza budova Okresného súdu.

## Doložené historické názvy
Doložené sú tieto historické názvy:
* *Hradná alebo Trhová ulica* (, 1425 – 1436)
* *Trhová ulica* (, 1436 – 1767)
* *Veľká ulica* (, 1767 – 1904)
* *Hlavná ulica* (, 1895)
* *Ulica Ferenca Deáka* (, , 1904 – 1919)
* **Štefánikova ulica** (1919 – 1955, dodnes hovorovo)
* *Ulica V. Širokého* (1955 – 1956)
* *Ulica 1. mája* (1956 – 1958)
* *Revolučná ulica* (1958 – 1990)

## Referencie

## Iné projekty

Kategória:Ulice v Pezinku
Kategória:Ulice pomenované podľa Milana Rastislava Štefánika
Achille Silvestrini

**Achille Silvestrini** (* 25. október 1923, Brisighella, Taliansko – † 29. august 2019, Vatikán) bol taliansky kardinál, emeritný prefekt Kongregácie pre východné cirkvi.

## Životopis
Študoval najprv teológiu v seminári svojej diecézy Faenza. Neskôr získal doktorát z filozofie na Bolonskej univerzite a z práva na Pápežskej lateránskej univerzite v Ríme. Za kňaza bol vysvätený 13. júla 1946 vo Faenze. V roku 1952 nastúpil na Pápežskú diplomatickú akadémiu vo Vatikáne. Od roku 1953 bol zodpovedný za záležitosti týkajúce sa juhovýchodnej Ázie. Od roku 1955 bol súčasťou sekcie pre mimoriadne cirkevné záležitosti. V rokoch 1958 – 1969 bol osobným tajomníkom dvoch kardinálov – štátnych sekretárov: Domenica Tardiniho a Amleta Giovanniho Cicognanigo. Od roku 1969 pracoval v Rade pre verejné záležitosti cirkvi. Bol vedúcim pracovníkom sekcie zodpovednej za medzinárodné organizácie, mier, odzbrojenie a ľudské práva. V tejto pozícii zastupoval Vatikán aj pred rôznymi medzinárodnými organizáciami. V roku 1973 sa stal podsekretárom Rady pre verejné záležitosti cirkvi.

### Arcibiskup a kardinál
V roku 1979 ho pápež Ján Pavol II. vymenoval za titulárneho arcibiskupa Novaliciany a sekretára Rady pre verejné záležitosti cirkvi. Biskupskú vysviacku mu dňa 27. mája 1979 aj sám udelil. Spolusvätiteľmi boli substitút Štátneho sekretariátu arcibiskup Eduardo Martínez Somalo a sekretár Kongregácie pre evanjelizáciu národov arcibiskup Duraisamy Simon Lourdasamy, obaja neskorší kardináli. Vo svojej funkcii sa zúčastnil mnohých diplomatických misií a bol spolutvorcom viacerých dôležitých medzinárodných dokumentov (napr. revízia Lateránskych zmlúv, angažovanie v krízach počas Falklandskej vojny či vojny v Nikarague.

Pápež Ján Pavol II. ho menoval za kardinála s titulárnym kostolom S. Benedetto fuori Porta S. Paolo 28. júna 1988.

Od 1. júla 1988 až do 24. mája 1991 bol prefektom Najvyššieho tribunálu Apoštolskej signatúry. Od roku 1991 pôsobil ako prefekt Kongregácie pre východné cirkvi a zároveň ako veľký kancelár Pápežského východného inštitútu. V roku 1998 požiadal o uvoľnenie z úradu, čomu však pápež vyhovel až 7. septembra 2000. Kardinál Silvestrini sa nezúčastnil ako volič žiadneho konkláve.

## Zaujímavosti
*Kardinál Silvestrini patril do tzv. St. Gallenskej skupiny kardinálov – skupiny progresívnejších prelátov, ktorí sa stretávali raz v roku medzi 1995 – 2006, aby prediskutovali aktuálne otázky cirkvi. Títo kardináli boli v opozícii voči kardinálovi Josephovi Ratzingerovi, neskoršiemu Benediktovi XVI. a zároveň  ako jednotlivci privítali zvolenie Františka.
* Kardinál Silvestrini považuje rozhodnutie pápeža Pavla VI. o určení vekovej hranice pre kardinálov-voliteľov za nešťastnú reformu, keďže aj starší kardináli by svojimi hlasmi mohli pomôcť ku konsenzu v kardinálskom zbore.

## Referencie


Kategória:Talianski kardináli
Kategória:Vatikánski diplomati
Kategória:Prefekti Kongregácie pre Východné cirkvi
Kategória:Absolventi Pápežskej lateránskej univerzity
Kategória:Rytieri veľkokríža Radu za zásluhy Talianskej republiky
Cajlanská ulica

[náhľad|Koniec ulice vrátane vozovky slepej uličky, kde sa nachádza [Schaubmarov mlyn]]

**Cajlanská ulica** je ulica v Pezinku v historickej mestskej časti Cajla a je podľa nej pomenovaná.

Na čísle 7 sa nachádza materská škola s amfiteátrom.

Na čísle 29 sa nachádza Rákociovská kúria.

Na čísle 67 sa nachádza bývalý chudobinec, ktorý bol neskôr obecným úradom obce Cajla. Dnes slúži ako rodinný dom.

Na čísle 88 sa nachádza pobočka Malokarpatskej knižnice v Pezinku.

Na čísle 103 sa nachádza budova bývalej osvetovej besedy.

Na čísle 245 sa nachádza opustený areál bývalých skladov civilnej ochrany Ministerstva vnútra Slovenskej republiky.

Na čísle 247 sa nachádza futbalový štadión Baník futbalového klubu CFK Pezinok-Cajla.

Na čísle 255 sa nachádza Schaubmarov mlyn a Galéria insitného umenia.

Na súpisnom čísle 1842 sa nachádza Kostol Povýšenia svätého Kríža.

## Referencie

Kategória:Ulice v Pezinku
Hackintosh

náhľad|MacOS 10.5 na notebooku Lenovo

**Hackintosh** je počítač od inej spoločnosti ako Apple, ktorý je navrhnutý na beh neautorizovanej verzie systému MacOS. Názov je skratka slov "hack" a Macintosh, čo je značka notebookov a desktopov od spoločnosti Apple. Notebooky s Hackintoshom sa niekedy označujú ako Hackbooky.

Softvérová licencia Apple umožňuje používanie softvéru iba na počítačoch od spoločnosti Apple. Avšak keďže moderné počítače Apple používajú hardvér spoločnosti Intel, je iba niekoľko obmedzení, ktoré bránia používaniu Apple softvéru na iných počítačoch typu Intel. Niektoré spoločnosti, ako napr. Psystar, sa pokúšali vydávať produkty používajúce MacOS na inom hadrvéri ako Apple, veľa systémov Hackintosh navrhujú priamo nadšenci na rôznych fórach a komunitách. 

Zatiaľ čo metódy, ktoré Apple používa na zabránenie tomu, aby boli MacOS inštalované na hardvéri, ktorý nie je Apple, sú chránené pred obchodným obchádzaním v Spojených štátoch prostredníctvom zákona Digital Millennium Copyright Act (DMCA), konkrétne zmeny zákona týkajúce sa konceptu jailbreaking zaviedli takéto metódy obchádzania do šedej oblasti zákona.

## Zdroj

Kategória:Mac OS
Jazerná stena

náhľad|Jazerná stena na pozadí fotografie
**Jazerná stena** () je výrazná asi 200 metrov vysoká dolinná terasa v Malej Studenej doline vo Vysokých Tatrách.

## Poloha
Nad Jazernou stenou sú samostatné časti doliny: Kotlina Piatich spišských plies a jej odvetvie, Dolinka pod Sedielkom. Osobitnými útvarmi v Jazernej stene sú Veľký svah a Malý svah. Medzi horolezcami a turistami sú známe ako *Veľký hang* a *Malý hang*. Týmito úbočiami na východ od Jazernej steny a pod Žltou stenou vedie značkovaný turistický chodník. Spod Žltej steny pokračuje vo výške okolo  –  po Malom svahu ponad Jazernú stenu k Téryho chate. Jazerná stena je klasický morénový val, ktorý tu zanechal ustupujúci ľadovec ľadovej doby.

Na západnej strane Jazernej steny v rokoch 1833 – 1845 bola neveľká rudná baňa.

## Turistika
Cez dolinu popod Jazernú stenu po Veľkom a Malom svahu vedie turistický chodník po  zelenej značke zo Zamkovskej chaty na Téryho chatu. Pri nepriaznivých poveternostných podmienkach serpentíny môžu ohrozovať kamenné a snehové lavíny.

## Referencie


## Externé odkazy
*Nehody na Jazernej stene
*Lavína na Jazernej stene

Kategória:Vrchy Vysokých Tatier
Hviezdoslavova ulica (Myjava)

**Hviezdoslavova ulica** je ulica v Myjave. Je pomenovaná podľa slovenského básnika, dramatika, spisovateľa, prekladateľa a právnika.

Domy na tejto ulici boli postavené pôvodne pre pracovníkov Slovenskej armatúrky so sídlom v Myjave a nachádzajú sa tu väčšinou dvojdomy.

## Referencie

Kategória:Ulice na Slovensku
Kategória:Myjava (mesto)
Kategória:Pomenovania podľa Pavla Országha Hviezdoslava
Hranosť

**Hranosť** môže byť:
* hraný, predstieraný charakter, strojenosť, teatrálnosť, pozri teatrálnosť
* miera sprostredkovania hudobného diela v rozhlase, pozri airplay

## Pozri aj
* hra

## Referencie
Maslenica (sviatok)

[náhľad|[Boris Kustodiev, *Maslenica*, 1919]]
**Maslenica** (, , ) je východoslovanský sviatok na hranici zimy a jari, počas týždňa pred pravoslávnym pôstnym obdobím. Pomenovanie sviatku pochádza až z 19. storočia. Má množstvo rôznych názvov, napr. Syrový týždeň (rus. Сырная седмица), posledný deň syrového týždňa - nedeľa alebo Palacinkový deň. Dnes je to posledný týždeň pred Veľkonočným 40-dňovým pôstom v pravosláví.

## Charakteristika
Celý týždeň je sprevádzaný množstvom rituálov spojených s mytológiou. Pôvodne sa týkal najmä pytačiek, spoznávania rodiny nevesty a ženícha a uzavretia manželstva. Každý deň má svoj názov a tradičné povery, rituály spojené s mytológiou: pondelok – stretnutie, utorok – úskoky, streda – skromná streda, štvrtok - hýrenie alebo široký štvrtok, piatok - svokrin večer, sobota - švagrinine posiedky, nedeľa - syropust (tiež masopust, odpust, spoveď, jar, žírna nedeľa, čirka, čierna nedeľa alebo palacinkový deň).

Nedeľa - Maslenica je vyvrcholením celého syrového týždňa. Do nedele sa údajne musia zjesť všetky zásoby masla z minulého roka. V nedeľu sa blízki prosia o odpustenie dlhov a priestupkov z minulého roka, večer sa spomínajú a uctievajú mŕtvi predkovia, spália sa zvyšky sviatočného jedla z celého týždňa, dôkladne sa umyje všetok riad, vykonáva sa očistný kúpeľ, na koniec dňa je rituálne upálená veľká slamená "baba" žltej farby - Maslenica (podobne ako u západných Slovanov upálenie Moreny) a jej popol je rozptýlený po poliach.

Sviatok je spojený s tradičným jarmokom, sánkovaním, zábavou, návštevami rodiny a známych, pečením a jedením koláčov a palaciniek na všetky možné spôsoby.

## Referencie


## Iné projekty

## Externé odkazy
* http://sila-mesta.ru/russia/maslenitsa-istoriya-prazdnika-traditsii-i-obychai/ 

Kategória:Slovanské sviatky
Kategória:Kultúra v Rusku
Kategória:Kultúra na Ukrajine
Kategória:Kultúra v Bielorusku
Mlok bodkovaný

**Mlok bodkovaný** (iné názvy: **mlok močiarny**, staršie: **mlok obyčajný**, **mlok frkaný**, **mlok fŕkaný**; lat. *Lissotriton vulgaris*, staršie: *Triturus vulgaris*) je druh mloka z čeľade salamandrovité.

## Výskyt
Obýva skoro celú Európu smerom do západnej Ázie, okrem Portugalska, Španielska, juhu Francúzska, severnej Škandinávie a stepných oblastí Ruska a Ukrajiny. Je hojne rozšírený, v areáli svojho výskytu je to najbežnejší druh mloka. Na párenie obľubuje plytké jazierka s pomalým tokom. Obýva aj záhrady a mestá. 
Dorastá do 11 cm. Dožíva sa do 20 rokov. Má hladkú, zamatovú pokožku. Na území Slovenska je to najhojnejší druh mloka.

## Opis
Samce sú trochu väčšie ako samice. Samce a samice sú hnedé alebo olivové s červeným alebo oranžovým bruchom a čiernymi škvrnami. Samce majú stredom chrbta vedený tmavý pás, samice majú vedľa stredu vedené dva pásy. Sfarbenie je všeobecne fádne, ale samce počas párenia zvýraznia svoj plutvový lem aj škvrny.

## Spôsob života
Žijú na súši blízko vody, kde sa pária. Sú aktívne hlavne v noci, keď lovia hmyz, slimáky a červy. Cez deň sa ukrývajú. Cez zimu hibernujú na súši, ale v miernom podnebí boli pozorované aj prezimovania vo vode. Z úkrytov vyliezajú začiatkom apríla. Samce vábia partnerku tancom. Vajíčka kladú do vody a prichytia ich o vegetáciu, ktorú samice ohýbajú a vajíčka tak schovávajú. Kladú 200 až 300 vajíčok v jednej znáške (70 – 190). Liahnu sa za 10 až 20 dní. Larvy sú veľké 2 až 3 cm a majú veľké žiabre, ktoré v dospelej fáze nahradia pľúca a dýchanie kožou. Larvy žijú hlavne na dne, kde lovia bentické bezstavovce.

Boli pozorované viaceré prípady pedomorfizmu (párenie lariev), ale väčšinou všetky jedince metamorfujú.

## Poddruhy
Existuje sedem poddruhov.
* *L. v. ampelensis* (Fuhn 1951) – Apusenské vrchy, Rumunsko
* *L. v. graecus* (Wolterstorff 1906) – Korfu, Grécko
* *L. v. kosswigi* (Freytag 1955) – Turecko
* *L. v. lantzi* (Wolterstorff 1914) – severozápadná oblasť Kaukazu, Gruzínsko
* *L. v. meridionalis* (Boulenger 1882) – Taliansko 
* *L. v. schmidtleri* (Raxworthy 1988) – západná Anatólia, Turecko
* *L. v. vulgaris* (Linnaeus 1758), nominálny druh – celá Európa, vrátane Slovenska

## Referencie

## Iné projekty

Kategória:Salamandrovité
Kategória:Najmenej ohrozené druhy
Kategória:Zákonom chránené živočíchy na Slovensku
Meisslova ulica

**Meisslova ulica** (v minulosti *Trnavská ulica*, *Senecká ulica*) je ulica v centre mesta Pezinok. Je pomenovaná podľa maliara, lekárnika, riaditeľa sporiteľne a hasiča Františka Meissla.

Na čísle 2 sa v minulosti nachádzal Hotel Grand, ale dnes v budove sídli len supermarket Billa a hotelová časť chátra.

Na čísle 5 sídli Obvodné oddelenie policajného zboru v Pezinku.

Kategória:Ulice v Pezinku
Christian Wiyghan Tumi

**Christian Wiyghan Tumi** (* 15. október 1930, Kikaikelaki, Kamerun - † 3. apríl 2021, Douala, Kamerun) bol kamerunský kardinál, emeritný arcibiskup Doualy.

## Životopis
Počas detstva sa jeho rodina presťahovala z Kamerunu do Nigérie. Rozhodol sa študovať učiteľstvo a pedagogické štúdiá skončil na univerzite v Jos. Pod vplyvom priateľa sa rozhodol v roku 1954 vstúpiť do seminára v nigérijskom Ibadane. Neskôr sa jeho rodina presťahovala opäť do Kamerunu, kde ho do seminára svojej diecézy prijal biskup z Buey. Za kňaza bol vysvätený 17. apríla 1966. Po krátkom období pastoračnej činnosti bol v roku 1969 vyslaný na štúdiá teológie a filozofie do Lyonu vo Francúzsku. Následne so súhlasom biskupa pokračoval na univerzite vo švajčiarskom Fribourgu, kde získal doktorát z filozofie v roku 1973. Po návrate do Kamerunu bol poslaný založiť kňazský seminár pre arcidiecézu Bamenda. Jeho rektorom bol až do roku 1979.

### Arcibiskup a kardinál
V roku 1979 ho pápež Ján Pavol II. vymenoval za diecézneho biskupa Yagouy. Biskupskú vysviacku mu dňa 6. januára 1980 aj sám udelil. Spolusvätiteľmi boli substitút Štátneho sekretariátu arcibiskup Eduardo Martínez Somalo a pomocný milánsky biskup Ferdinando Maggioni. V roku 1982 bol menovaný za arcibiskupa koadjútora arcidiecézy Garoua. Sídelným arcibiskupom sa stal v roku 1984. V rokoch 1985 – 1991 bol predsedom konferencie kamerunských biskupov.

Pápež Ján Pavol II. ho menoval za kardinála s titulárnym kostolom Santi Martiri dell'Uganda a Poggio Ameno 28. júna 1988. Stal sa tak prvým kamerunským kardinálom. 31. augusta 1991 sa stal arcibiskupom Doualy. V roku 2005 požiadal o uvoľnenie z úradu, čomu však pápež vyhovel až 17. novembra 2009.

Kardinál Tumi sa zúčastnil ako volič konkláve v roku 2005, ktoré zvolilo Benedikta XVI..

Zomrel 3. apríla 2021 v Douale.

## Zaujímavosti
* Kardinál Tumi sa ostro ohradil voči násiliu počas krízy v Kamerune v roku 2018. „Násilie neprinesie pokoj. Násilie plodí iba násilie“.
* Kardinál Tumi obviňuje vládu Kamerunu z násilia na anglojazyčných obyvateľoch Kamerunu. Nepriamo zodpovednosť podľa neho tiež nesie vláda Francúzska.

## Referencie


Kategória:Kamerunské osobnosti
Kategória:Kamerunskí kardináli
Stavový vektor

**Orbitálny stavový vektor**, alebo len **stavový vektor** obežnej dráhy v astrodynamike a nebeskej dynamike je šesť-rozmerný vektor, ktorý tvoria karteziánsky vektor polohy (\mathbf{r}) a rýchlosti (\mathbf{v}). Spolu s časom (epocha) (t\,) jednoznačne určuje trajektóriu obiehajúceho telesa v priestore.

* Polohový vektor:

:\mathbf{r} = r_x\hat{\mathbf{I}} + r_y\hat{\mathbf{J}} + r_z\hat{\mathbf{K}}

* Vektor rýchlosti:

:\mathbf{v} = v_x\hat{\mathbf{I}} + v_y\hat{\mathbf{J}} + v_z\hat{\mathbf{K}}

kde \hat{\mathbf{I}} , \hat{\mathbf{J}} , \hat{\mathbf{K}} sú jednotkové vektory karteziánskeho inerciálneho referenčného rámca.

Vektor rýchlosti leží v obežnej rovine a na dotyčnici k trajektórii.

:\mathbf{v} = v\hat{\mathbf{u}}_t 

kde  \hat{\mathbf{u}}_t je jednotkový vektor tangenty trajektórie v danom momente.[náhľad|Vektor polohy '''r''' (x, y, z), vektor orbitálnej rýchlosti '''v''' (v<sub>x</sub>, v<sub>y</sub>, v<sub>z</sub>) a iné [Elementy dráhy|orbitálne prvky]]

## Referenčný rámec
Stavové vektory sú definované s ohľadom na niektorý referenčný rámec, zvyčajne, ale nie vždy, inerciálny referenčný rámec. Jedným z najviac používaných referenčných rámcov pre stavové vektory telies pohybujúcich sa v blízkosti Zeme je systém:

* Zo stredom v centre hmotnosti Zeme;
* Os Z je zhodná s rotačnou osou Zeme, + Z sever;
* Rovina XY sa zhoduje s rovníkovou rovinou Zeme, pričom + X smeruje k jarnej rovnodennosti a os Y je v zmysle pravidla pravej ruky.

Tento referenčný rámec nie je skutočne inerciálny, z dôvodu pomalej 26 000 rokov prebiehajúcej precesie zemskej osi. Používané sú aj referenčné rámce definované orientáciou Zeme v štandardnej astronomickej dobe, ako napríklad B1950 alebo J2000.

Mnohé ďalšie referenčné rámce môžu byť použité, sústredené na Slnko alebo na iné planéty alebo mesiace, definované barycenterom a uhlom slnečnej sústavy alebo dokonca vlastnou orbitálnou rovinou kozmickej lode.

## Vektory polohy a rýchlosti
**Polohový vektor** \mathbf{r} (x, y, z) opisuje polohu telesa vo zvolenom referenčnom rámci zatiaľ čo **vektor rýchlosti** \mathbf{v} (vx, vy, vz) opisuje jeho rýchlosť v tom istom rámci súčasne. Tieto dva vektory a čas, v ktorom sú platné, jednoznačne opisujú trajektóriu telesa.

## Príklad
Sonda Parker Solar Probe a jej vektor polohy a rýchlosti v km a km/s v pravouhlom súradnicovom systéme ekliptiky pre referenčnú epochu ICRF/J2000.0 .

* "Target body name: Parker Solar Probe (spacecraft) 

* Center body name: Solar System Barycenter (0)

* Coordinate systm: Ecliptic and Mean Equinox of Reference Epoch

* Reference frame : ICRF/J2000.0       

* 2458525.500000000 = A.D. 2019-Feb-11 00:00:00.0000 TDB 

* X = 1.237967973819378E+08 Y =-4.282473446430393E+07 Z =-7.281281333583204E+06

* VX=-2.725205624226898E+00 VY= 2.001737437645441E+01 VZ= 1.570624927037567E-01"

## Pozri aj
* Obežná rovina
* ECEF

## Referencie


Kategória:Vektory
Kategória:Obežné dráhy
Kategória:Nebeská mechanika
Zoznam kín v Bratislave

Toto je **zoznam súčasných a bývalých kín** v Bratislave.

## Súčasné kiná
* Artkino Za zrkadlom
* Kino Campus
* Kino Film Europe
* Kino Istropolis
* Kino Mladosť
* Kino Nostalgia (predtým Kino Nivy)
* Kino Klap
* Kino Lumière
* Kino Lamač
* Kino SĽUK
* Polus City Center - Cinema City Polus
* Aupark - Cinema City Aupark
* Eurovea - Cinema City Eurovea
* Bory Mall - Cinemax Bory Mall
* Avion Shopping Park

### Letné kiná
* Amfiteáter Rača
* Letné kino v Líščom údolí
* Bažant Kinematograf (Magio pláž)
* Letné kino v Ekoiuventa

## Bývalé kiná
* Kino Brigádnik
* Kino Čas
* Kino Devín
* Kino Dimitrov
* Kino Dukla
* Kino Dunaj
* Kino Družstevník
* Kino Hviezda
* Kino Iskra 
* Kino Istota
* Kino Máj 
* Kino Mier
* Kino Metropol
* Kino Mladosť
* Kino Nádej
* Kino Nivy
* Kino Obzor 
* Kino Odboj
* Kino Palace
* Kino Partizán
* Kino Pionier
* Kino Praha
* Kino Pohraničník
* Kino Pokrok 
* Kino Puškin 
* Kino Slovan
* Kino Tatra
* Kino Zora
* Filmový klub Múzeum
* Filmový klub FK 901
* IMAX Avion


Kiná
Pasívny let

**Pasívny let** alebo **let zotrvačnosťou** je fáza letu kozmickej rakety alebo iného telesa (kozmickej lode, kozmickej sondy ap.), počas ktorej sa pohybuje bez použitia raketového motora, len v dôsledku zotrvačnosti a pod vplyvom gravitácie blízkych astronomických telies. Opakom pasívneho letu je aktívny let.

## Referencie

## Pozri aj

* kozmický let

Kategória:Kozmické lety
Kupeckého ulica (Pezinok)

**Kupeckého ulica** (v minulosti *Kozia ulica*, ) je ulica v Pezinku. Je pomenovaná podľa uhorského barokového maliara Jána Kupeckého, ktorý sa narodil v dome na tejto ulici.

Na čísle 2 sa nachádza bývalý Hostinec Lipár, ktorého v budúcnosti má nahradiť nový bytový dom.

Čísla domov 13 až 27 sa nachádzajú v celku, ktorý sa volá Habánsky dvor.

Na čísle 39 sa nachádza rodný dom Jána Kupeckého, ktorý je v súčasnosti múzeom.

V strede ulice sa nachádza mestské  trhovisko a na parkovisku pri trhovisku sa nachádza drobná náboženská stavba Božia muka.

Na čísle 79 sa nachádza základná škola.

## Referencie

Kategória:Ulice v Pezinku
Jordan Peterson

**Jordan Bernt Peterson** (* 12. jún 1962,  Edmonton, Alberta, Kanada) je kanadský klinický psychológ, profesor psychológie na University of Toronto, rečník a spisovateľ. Špecializuje sa na abnormálnu, sociálnu a psychológiu osobnosti so zameraním sa na psychológiu náboženstva, ideologickú vieru, hodnotenie a zlepšenie osobnosti a pracovného výkonu.

## Životopis
Študoval na University of Alberta a McGill University. Na McGill ostal ako postdoktorandský pracovník od 1991 do 1993, pričom neskôr prešiel na Harvard University, kde pracoval ako asistent a potom ako profesor (associate professor) na oddelení psychológie. V roku 1998 sa presťahoval späť do Kanady, kde sa stal členom fakulty psychológie na University of Toronto, kde je od roku 2019 profesorom.

Jeho prvá kniha *[[Maps of Meaning: The Architecture of Belief]]*, publikovaná v 1999, preskúmala niekoľko akademických odborov s cieľom opísať štruktúru systémov pre vieru a mýty, ich úlohu v regulácii emócií, vytváranie zmyslu a niekoľko ďalších tém ako motivácia pre genocídu. Jeho druhá kniha, *12 Rules for Life: An Antidote to Chaos*, bola vydaná v januári 2018, v októbri 2018 vyšla kniha aj v slovenskom jazyku pod názvom *[[12 pravidiel pre život: Liek na chaos]].*

V roku 2016 publikoval sériu videí na YouTube, ktoré kritizovali politickú korektnosť a kanadský zákon C-16. Zákon zakázal diskrimináciu na základe genderovej identity, čo Peterson charakterizoval ako úvod pre vynútený prejav () v práve. To mu prinieslo mediálnu pozornosť a s tým aj podporu a kritiku.

## Bibliografia
* Peterson, Jordan B.: *Maps of Meaning: The Architecture of Belief*, Routledge, 1999, ISBN 978-0-415-92222-7.
* Peterson, Jordan B.: *12 Rules for Life: An Antidote to Chaos*, Penguin Random House, 2018, ISBN 978-0-345-81602-3.

### Vydania v slovenčine
*  *12 pravidiel pre život, Liek na chaos*, Tatran, 2018, ISBN 978-80-222-0948-9.
*  *Za hranicou poriadku*, Tatran, 2022, ISBN 978-80-222-1260-1.

## Referencie


## Iné projekty

## Externé odkazy
* Oficiálna stránka
* Oficiálny kanál na YouTube
* Oficiálna stránka na Twitteri  
* Oficiálna stránka na Facebooku

## Zdroj

Kategória:Kanadskí spisovatelia
Kategória:Kanadskí psychológovia
Kategória:Absolventi McGill University
Kategória:Absolventi University of Alberta
Kategória:Vyučujúci na University of Toronto
Kategória:Vyučujúci na Harvard University
Kategória:Osobnosti z Edmontonu
Kategória:Kanadskí vysokoškolskí pedagógovia
Argeiadas

**Argeiadas** (*Argeiadas*) bol grécky sochár v 5. storočí pred Kr.     
 
Argeiadas, syn a žiak slávneho sochára (bronziara) Agelada z Argu, tvoril v 1. polovici 5. stor. pred Kr. Z jeho  tvorby sa nezachovalo nič, známa je len jeho signatúra na jednom bloku z podstavca (na druhom bloku sprava), ktorý bol súčasťou základne zo súsošia (alebo niekoľkých sôch) objavenej pri juhovýchodnom rohu Diovho chrámu v Olympii. Táto základňa pôvodne pozostávala z troch vrstiev. Spodnú a strednú časť z tufu pokrýval podstavec z parského mramoru (z piatich blokov), 3,905 m dlhý, 0,32 m vysoký a 0,96 m široký. Podľa nápisov (dnes už značne poškodených), zaznamenaných na troch miestach prednej strany podstavca, bol kedysi základňou sochárskych diel, ktoré boli votívnymi darmi Diovi od istého *Praxitela* (v roku 485 pred Kr. zrejme spolu s Glaukom odišiel z Kamariny):

::- epigram v starogréčtine
Na pôvodných sochárskych prácach týchto diel spolu s Argeiadom pracovali aj sochári (bronziari) Atótos, Asópodóros a Athanodóros.Nápisy na podstavci sú datované do prelomu 6. a 5. stor. pred Kr., to aj preto, lebo Kamarina bola okolo roku 485 pred Kr. na rozkaz tyrana Gelóna zničená (nápisy sa teda museli vytesať ešte pred touto udalosťou).
    
## Referencie a bibliografia

 
Kategória:Sochári starovekého Grécka
Branislav Lichardus

Prof. MUDr. **Branislav Lichardus**, DrSc., Dr. h. c. (* 1. december 1930, Palúdzka – † 8. február 2019) bol slovenský vedec a diplomat, predseda Slovenskej akadémie vied. Bol prvým slovenským veľvyslancom v USA a prvým rektorom Vysokej školy manažmentu v Trenčíne od jej vzniku.

Bol zakladajúcim členom a prvým predsedom Učenej spoločnosti Slovenska. Vedecky pôsobil v oblasti endokrinológie a nefrológie.

## Životopis
Narodil sa v rodine učiteľa základnej a neskôr riaditeľa strednej školy. Základné vzdelanie absolvoval v Starej Turej a v štúdiu pokračoval na gymnáziu v Novom Meste nad Váhom a v Bratislave, ktoré ukončil s vyznamenaním. Roku 1956 promoval na Lekárskej fakulte Univezity Komenského Absolvoval viacero študijných pobytov na prestížnych univerzitách a vedeckých pracoviskách. Roku 1963 mu bol udelený titul CSc. z odboru normálna a patologická fyziológia, roku 1977 mu bola udelená vedecká hodnosť doktor vied. Roku 1990 sa stal prvým demokraticky zvoleným predsedom Slovenskej lekárskej spoločnosti a podpredsedom Československej lekárskej spoločnosti Jana Evangelistu Purkyně. V rokoch 1992-95 pôsobil ako predseda SAV. Vyvrcholením jeho kariéry bolo jeho menovanie za prvého veľvyslanca Slovenska v Spojených štátoch amerických. V tejto funkcii pôsobil v rokoch 1994-1998.  Po návrate z USA sa stal spoluzakladateľ a člen vedenia prvej súkromnej vysokej škole na Slovensku, Vysokej škole manažmentu v Trenčíne. V rokoch 200-2013 pôsobil ako rektor tejto univerzity o d roku 2013 vo funkcii rector emeritus. V roku 2005 mu City University Bellevue udelila čestný titul doctor honoris causa.

Vydal viac ako 200 publikácii, z toho 120 v zahraničných časopisoch vrátane *[[Nature and Science]].* Je autorom a spoluatorom dvoch monografií dvoch celoštátnych učebníc endokrinológie a 4 zborníkov z konferencií. 

## Významné publikácie
* Lichardus B., Pearce J.W.: Evidence for a humoral natriuretic factor released by blood volume expansion. Nature 209:407 – 409, 1966
* Lichardus B., Pliška V., Uhrín V., Barth T.: The cow as a model for investigating natriuretic activity. Lancet i: 1237 – 129, 1968
* B. Lichardus: Natriuretic hormone: A contribution to the hypothesis. NIPS, vol 6, pp. 114 – 118, 1991
* B. Lichardus, L. Kovács: Natriuretic hormone as a circulating inhibitor of Na-K-ATPase.In: Principles of Medical Biology, vol. 10B, eds.EE Bittar, N.Bittar, JAI Press Inc., Greenwich, Conn., London, GB, 1997
* Kovács L., Lichardus B.: Vasopressin-Disturbed Secretion and its Effects.Kluwer Academic Publishers, Dordrecht, Boston, Lancaster 1989, pp. 296

## Referencie

Kategória:Slovenskí lekári
Kategória:Slovenskí nefrológovia
Kategória:Slovenskí endokrinológovia
Kategória:Slovenskí diplomati
Kategória:Veľvyslanci Slovenska v USA
Kategória:Pracovníci Slovenskej akadémie vied
Kategória:Predsedovia Slovenskej akadémie vied
Kategória:Slovenskí vysokoškolskí pedagógovia
Kategória:Rektori Vysokej školy manažmentu v Trenčíne
Kategória:Absolventi Lekárskej fakulty Univerzity Komenského v Bratislave
Kategória:Osobnosti z Liptovského Mikuláša
Kategória:Laureáti Pribinovho kríža II. triedy
Športová ulica (Stará Turá)

[náhľad|Začiatok ulice s mostom ponad potok [Tŕstie (potok)|Tŕstie a budovou internátu a riaditeľne SOŠ v roku 2019]]
**Športová ulica** je ulica v Starej Turej. Je slepou uličkou a v časti pri školskom internáte SPŠ ňou preteká potok Tŕstie. 

Na súpisnom čísle 675 (číslo 1) sa nachádza Stredná priemyselná škola so školským internátom. 

Na súpisnom čísle 681 sa nachádza športová hala SPŠ. 

Na čísle 4 sa nachádza Mestská športová hala s plavárňou. Oproti mestskej hale sa nachádza futbalové ihrisko s umelým trávnikom a tenisový kurt. 

Na čísle 5 sa nachádza kolkáreň. 

Na čísle 7 sa nachádza mestský futbalový štadión s bežeckou dráhou okolo. 

Na čísle 8 sa nachádza Penzión Šport s reštauráciou. 

## Referencie

 

Kategória:Stará Turá
Kategória:Ulice na Slovensku